തിരുവനന്തപുരത്ത് നോക്കുകൂലി ആവശ്യപ്പെട്ട് പ്രതിഷേധം പത്ത് ലക്ഷം രൂപ നല്കിയാല് മാത്രമേ കാര്ഗോ വാഹനം കടത്തിവിടൂ എന്ന് നാട്ടുകാര് തിരുവനന്തപുരം : തിരുവനന്തപുരത്ത് നോക്കുകൂലി ആവശ്യപ്പെട്ട് നാട്ടുകാരുടെ പ്രതിഷേധം. വേളിയില് വിഎസ്എസ്സിയിലേക്ക് വന്ന കാര്ഗോ വാഹനം കടത്തിവിടാന് നോക്കുകൂലി വേണമെന്ന് പറഞ്ഞാണ് പ്രദേശത്തെ ഇടവക പ്രതിനിധികള് പ്രതിഷേധിക്കുന്നത്. സ്ഥലത്ത് പോലീസും നാട്ടുകാരും തമ്മില് തര്ക്കം തുടരുകയാണ്. വിഎസ്എസ്സിയിലേക്ക് വന്ന രണ്ട് കാര്ഗോ വാഹനങ്ങള് കടത്തിവിടുന്നതിനായി പത്ത് ലക്ഷത്തോളം രൂപ നല്കണമെന്ന് ഇടവകയിലെ ആളുകള് ആവശ്യപ്പെടുന്നു. മൂന്ന് മണിക്കൂറോളം നേരമായി വാഹനം തടഞ്ഞുവെച്ചിരിക്കുകയാണ്. വാഹനത്തിന്റെ ടയറിന് അടിയില് കിടന്നാണ് ആളുകള് പ്രതിഷേധിക്കുന്നത്. എന്നാല് അത്രയും തുക തരില്ലെന്ന് ഐഎസ്ആര്ഒ വ്യക്തമാക്കുന്നു. അതേസമയം പോലീസ് സംരക്ഷണത്തോടെ ഒരു വാഹനം വിഎസ്എസ്സിയിലേക്ക് കയറ്റി എന്ന വിവരങ്ങളും പുറത്തുവരുന്നുണ്ട്.